
    Pre Maxa,


    ktorý mi priniesol slnečné svetlo.

  


  
    1. kapitola


    Miestnu čarodejnicu nepozývate na večierky. Nech je akákoľvek krásna. Vtom bol hlavný problém.


    Je mi to fuk, pomyslela si Kaitlyn. Nikoho nepotrebujem.


    Sedela na hodine dejepisu apočúvala, ako Marcy Huangová aPam Sasseenová plánujú víkendovú párty. Nemohla ich nepočuť. Mierny, ospravedlňujúci hlas pána Flynna nemohol konkurovať ich vzrušenému šepotu tých dvoch. Kait ich počúvala, hoci sa tvárila, že sú jej ukradnuté, anesmierne si želala vypadnúť. To však nemohla, atak si čmárala po stránke dejepisného zošita.


    Bola plná protikladov. Nenávidela Pam aMarcy aželala si, aby sa im čosi hrozné stalo alebo aspoň mali nejakú nehodu, po ktorej by boli zničené, bezmocné anešťastné. Zároveň však vkútiku duše po čomsi preukrutne túžila: Keby ju tak vzali medzi seba – nechcela by byť najobľúbenejším, najobdivovanejším dievčaťom vškole, uspokojila by sa spozíciou vskupine, ktorá by patrila len jej. Ostatní by potom krútili hlavami ahovorili: „Ach, tá Kaitlyn – je síce zvláštna, ale čo by sme si bez nej počali?“ Rada bymedzi ne patrila.


    To však nehrozí, nikdy. Marcy by ani na um neprišlo pozvať Kaitlyn na svoj večierok, lebo by nikdy neurobila niečo, čo ešte nikdy nikto neurobil. Nikdy nikto nepozval čarodejnicu; nikto si ani len nepomyslel, že by Kaitlyn, to pôvabné, tajuplné dievča so zvláštnymi očami, chcelo prísť.


    Aje mi to jedno, povedala si vduchu Kaitlyn, keď sa vmyšlienkach vrátila na začiatok. Som tu posledný rok. Ešte jeden polrok. Potom zo strednej vypadnem adúfam, že nikoho ztejto školy už nikdy nikde nestretnem.


    To bol, samozrejme, ďalší problém. Vmalom mestečku, ako bolo Thoroughfare, bola odsúdená vídať sasnimi asich rodičmi každý deň vroku. Každučký deň…


    Nebolo úniku. Keby odišla do internátnej školy, možno by všetko bolo inak, ale spackala svoje umelecké štipendium, aokrem toho, je tu ešte jej otec. Potrebuje ju– anipeňazí nemajú nazvyš. Otec ju naozaj potrebuje. Buď si vyberie dva roky na tunajšej vysokej apotom bude pokračovať na ktorejkoľvek vysokej vŠtátoch, alebo nič.


    Kaitlyn mala pred sebou ešte dlhé roky vtriedach plných chladných, neprívetivých spolužiakov, pochmúrne dni ako zima vOhiu, čo teraz panuje za oknom. Nekonečne dlhé výklady učiteľov apočúvanie dievčat, ako si plánujú stretnutia, na ktoré ju ani jedna nepozve. Nekonečné vylúčenie. Nekonečnú túžbu aželanie, aby bola čarodejnicou ana všetkých mohla uvaliť tú najodpornejšiu anajstrašnejšiu kliatbu.


    Kým premýšľala, jednostaj si kreslila. Alebo − skôr jej ruka kreslila, lebo sa zdalo, že Kaitin mozog to vôbec nevníma. Pozrela sa na papier aaž teraz si uvedomila, čo vlastne nakreslila.


    Pavučinu.


    Čudné však bolo to pod pavučinou – bolo to tak blízko, že sa jej to takmer dotýkalo. Oči.


    Naširoko otvorené, guľaté oči shustými mihalnicami. Oči srnčeka Bambiho. Detské oči.


    Keď na ne Kaitlyn hľadela, zatočila sa jej hlava. Akoby padala, akoby sa ten obrázok otváral, akoby ju vťahoval dnu. Bol to desivý – adôverne známy pocit. Pocítila to vždy, keď nakreslila jeden ztých obrázkov, pre ktoré ju nazvali čarodejnicou.


    Jeden ztých, ktoré sa splnili.


    Prudko sa odtiahla. Zacítila nevoľnosť azlú predtuchu.


    Ach, prosím, nie, preletelo jej mysľou. Dnes nie – anie tu, nie vškole. Sú to len čmáranice; nič to neznamená.


    Prosím, nech je to len obyčajná, bezvýznamná kresba.


    Cítila však, ako sa telo proti jej vôli napína, chladne na ľad, aby sa oddalo tomu, čo sa blíži.


    Dieťa. Nakreslila detské oči. Takže nejaké dieťa je vnebezpečenstve.


    Aké dieťa? Kait uprene pozorovala priestor pod očami avruke pocítila chvenie, takmer šklbanie. Prsty jej napovedali, čo akam treba nakresliť. Malý polkruh smenšímioblúčikmi na okrajoch. Noštek dohora. Veľký farebný kruh. Ústa otvorené od strachu alebo od prekvapenia, či od bolesti. Výrazný oblúk naznačujúci guľatú tváričku.


    Aešte mnoho dlhých vlniek namiesto vlasov – apotom to nutkanie, to naliehanie vKaitinej ruke zmizlo.


    Vydýchla si.


    To bolo všetko. Dieťa na obrázku – podľa vlnitých vlasov − musí byť dievča. Krásne dievčatko svlnitými vlasmi apavučinou pred svojou tváričkou.


    Teda niečo sa stane abude do toho zapletené dieťa apavúk. Lenže čo – aktorému dieťaťu? Akedy?


    Dnes? Budúci týždeň? Orok?


    Nestačilo to.


    Nikdy to nestačilo. Toto bola najhoršia časť Kaitlyninho strašného daru. Jej kresby boli vždy presné – avždy sa naplnili. Vždy vskutočnom živote uvidela to, čo predtým nakreslila na papier.


    Vedela však otom primálo, aby tomu mohla zabrániť.


    Čo by mala robiť? Behať po meste smegafónom aupozorňovať všetky deti, aby sa vystríhali pavúkov? Alebo zájsť do základnej školy ahľadať dievčatká svlnitými vlasmi?


    Aj keby im to chcela vysvetliť, utiekli by pred ňou. Kaitlyn sa zdalo, že veci, ktoré nakreslí, privoláva. Akoby spôsobila, že sa stanú, hoci ich len nakreslila.


    Obrysy kresby sa začali kriviť. Kaitlyn zažmurkala, aby sa opäť narovnali. Rozhodne však nebude plakať – Kaitlyn nikdy neplače.


    Nikdy. Aspoň odvtedy nie, čo akoosemročná stratila matku. Odvtedy Kait plače vo svojom vnútri.


    Vtriede nastal nejaký rozruch. Hlas pána Flynna, zvyčajne taký tichý apríjemný, že študenti pri ňom bez problémov zaspávali, stíchol.


    Chris Barnable, chlapec pracujúci šiestu hodinu ako študentský pomocník, priniesol ružový lístok. Žiadanku.


    Kaitlyn sledovala pána Flynna, ako si ho prečítal, potom sa pokojne pozrel do triedy. Pokrčil nos, aby sa mu okuliare posunuli vyššie.


    „Kaitlyn, máš ísť doriaditeľne.“


    Kaitlyn si práve pripravovala knižky. Vstala aso vzpriamenou hlavou prešla uličkou, aby si vzala lístok. Stálo na ňom: Kaitlyn Fairchildová do riaditeľne – hneď! Podčiarknuté slovo „hneď“ dodávalo celému odkazu nádych neodkladnosti anepriateľstva.


    „Zase máš problém?“ ozval sa posmešný hlas vprvom rade. Kaitlyn sa však neotočila, aby zistila, kto to bol. Vyšla spolu sChrisom z dverí.


    Zase, ako inak, pomyslela si, keď kráčala dolu schodmi. Čo proti nej tentoraz majú? Že by tie ospravedlnenky zjesene „podpísané“ jej otcom?


    Kaitlyn vškole veľa vymeškala, lebo mala obdobia, keď školu nemohla ani cítiť. Akeď to už naozaj nevydržala, zišla po Piqua Road kroľníckym usadlostiam akreslila si. Tam ju nik neotravoval.


    „Je mi ľúto, že máš problémy,“ povedal Chris Barnable, keď dorazili ku kancelárii. „Chcem povedať… Mrzí ma, že sa trápiš.“


    Kaitlyn sa naňho odmerane pozrela. Vyzeral ako fajn chlapík: lesklé vlasy, láskavé oči – pripomínal jej Hellyho Sailora, jej niekdajšieho kokeršpaniela. Ani na sekundu sa však nedala zmiasť.


    Chalani − nestoja za nič. Kait dobre vedela, prečo sa knej milo správajú. Po matke zdedila krémovú írsku pleť aryšavé vlasy aj jej pružnú, útlu postavu.


    Oči mala iné ako ostatní apráve teraz prebodávala pohľadom. Chrisovi venovala ľahostajný pohľad.Taký, akého sa väčšinou snažila vyvarovať. Dívala sa mu priamo do očí.


    Zbledol.


    Ľudia takto reagovali, keď sa jej museli pozrieť do očí. Nik nemal také oči. Dymovomodré stmavým olemovaním okolo dúhovky aj uprostred.


    Otec Kaitlyn vravieval, že sú krásne aže ju nimi obdarovali víly. Ostatní vraveli čosi iné. Kaitlyn odnepamäti počúvala, že má čudné, zlé oči. Oči vidiace aj to, čo má ostať utajené.


    Niekedy, ako práve teraz, ich Kaitlyn používala ako zbraň. Zízala na Chrisa Barnabla, kým ten úbohý slaboch neustúpil okrok. Potom zahanbene sklopila zrak avošla do kancelárie.


    Cítila chabú, chvíľkovú radosť zvíťazstva. Vydesenie kokeršpaniela sotva mohla považovať za úspech. Kaitlyn však bola priveľmi vystrašená, aby si tým lámala hlavu. Sekretárka ju posunkom nasmerovala do riaditeľne. Pozbierala všetku odvahu aotvorila dvere.


    Vnútri sedela pani riaditeľka McCasslanová – anebola sama. Bola tam sňou opálená, elegantná mladá žena skrátkymi blond vlasmi.


    „Gratulujem,“ povedala blondínka aladným pohybom vstala zo stoličky.


    Kaitlyn tam stála ako zarezaná. Nevedela, čo si má myslieť. Avtom sa jej zmocnil nepríjemný pocit, predtucha.


    To je ono. Na toto si čakala.


    Nevedela, že na niečo čaká.


    Samozrejme, že vedela. Auž to prišlo.


    Onedlho sa ti zmení život.


    „Som Joyce,“ predstavila sa svetlovlasá žena. „Joyce Piperová. Pamätáš sa na mňa?“

  


  
    2. kapitola


    Žena sa jej zdala povedomá. Hladké svetlé vlasy jej priliehali khlave ako srsť mokrému tuleňovi. Oči mala nezvyčajne akvamarínové. Oblečená velegantnom ružovom kostýmčeku pohybmi pripomínala učiteľku aerobiku.


    Kaitlyn sa rozpamätala: „Očná prehliadka!“


    „Presne!“ Joyce nadšene prikývla. „Na čo všetko sa pamätáš?“


    Kaitlyn sa zmätene pozrela na pani McCasslanovú. Riaditeľka, drobná, trochu bacuľatá, ale veľmi pôvabná žena, sedela srukami zloženými na stole. Vyzerala pokojne, ale vočiach jej horeli iskry.


    Fajn, takže vničom nelietam, pomyslela si Kait. No čo bude ďalej? Neisto stála uprostred miestnosti.


    „Neboj sa, Kaitlyn,“ upokojovala ju riaditeľka. Mávla drobnou rukou, ktorú zdobilo niekoľko prsteňov. „Sadni si.“


    Kait si sadla.


    „Neboj sa, nehryziem,“ dodala Joyce. Po celý čas nespúšťala zKait svoje akvamarínové oči. „Takže, na čo sa pamätáš?“


    „Bolo to vyšetrenie uoptika,“ vyslovila pomaly Kaitlyn. „Myslela som si, že je to nejaký nový program.“


    Do Ohia často prichádzali snovými programami. Tunajší obyvatelia boli známymi pokusnými králikmi.


    Joyce sa usmiala: „Bol to nový program, ale neskúmali sme zrak. Pamätáš sa na tú skúšku, keď si mala zapisovať písmená, ktoré si videla?“


    „A… áno.“ Nebolo ľahké spomenúť si, lebo všetko, čo sa udialo počas testovania, sa jej javilo zahmlené. Bolo to ešte minulú jeseň, začiatkom októbra, napadlo Kait. Joyce prišla do čitárne azhovárala sa so žiakmi. Na to si jasne spomenula – Kait si ešte pamätala, ako ich požiadala ospoluprácu. Potom pod Joyciným vedením urobili zopár „relaxačných cvikov“ – po ktorých sa Kaitlyn uvoľnila, ana všetko ostatné si spomínala len veľmi hmlisto.


    „Každému ste dali ceruzku apapier,“ pokračovala váhavo. „Apotom ste na obrazovku premietali písmená. Atie písmená boli stále menšie amenšie. Len ťažko sa dali prečítať,“ dodala. „Bola som unavená.“


    „Bola to len ľahká hypnóza, aby ste prekonali zábrany,“ povedala Joyce anaklonila sa dopredu. „Ačo ešte?“


    „Stále som písala písmená.“


    „Áno, písala si,“ prisvedčila Joyce. Na opálenú tvár jej naskočil úsmev. „Naozaj si písala.“


    Po chvíľke sa Kaitlyn spýtala: „Takže mám dobrý zrak?“


    „To neviem.“ Joyce sa súsmevom na tvári vystrela. „Chceš vedieť, načo bola vskutočnosti tá skúška? Písmená sa stále zmenšovali azmenšovali – až kým úplne nezmizli.“


    „Nezmizli?“


    „Presne tak. Naposledných dvadsiatich obrázkoch boli len nejasné bodky. Mohla by si mať oči ako ostriež, aj tak by si ich nerozlúštila.“


    Kaitlyn zamrazilo. „Videla som tam písmená,“ trvala na svojom.


    „Viem, ale nie očami.“


    Vmiestnosti sa rozhostilo hlboké ticho.


    Kaitlyn cítila, ako sa jej rozbúchalo srdce.


    „Vo vedľajšej miestnosti,“ začala vysvetľovať Joyce, „sedel doktorand schopný absolútnej koncentrácie. To on sa pozeral na obrázky spísmenami. Kait, to preto si videla písmená. Videla si ich jeho očami. Tvoja myseľ bola otvorená ana obrázku si čakala písmená – ale vnímala si to, čo videl on.“


    Kaitlyn chabo namietla: „Tak to nefunguje.“ Ach, prosím, bože… Ďalšia zvláštna schopnosť, ďalšie prekliatie, to bolo to posledné, čo potrebovala.


    „Ale áno, je to to isté,“ povedala Joyce. „Hovorí sa tomu videnie na diaľku. Vnímanie udalostí mimo rozsahu bežných zmyslov. Tvoje kresby sú videním udalostí na diaľku – niekedy takých, ktoré sa ešte nestali.“


    „Čo viete omojich kresbách?“ Kait rozrušene vyskočila zo stoličky. To nie je fér, táto neznáma žena si sem príde, hrá sa sňou, skúša ju abalamutí – ateraz hovorí ojej tajných kresbách. O jej veľmi osobných obrázkoch, oktorých sa aj ľudia vThoroughfare zmieňujú len nepriamo.


    „Poviem ti, čo viem,“ začala Joyce tlmeným, melodickým hlasom ajej akvamarínové oči po celý čas uprene hľadeli na Kaitlyn. „Viem, že prvýkrát si si všimla svoju schopnosť, keď si mala deväť, keď sa stratil chlapček od susedov…“


    „Danny Lindenmayer,“ rýchlo dodala riaditeľka.


    „Danny Lindenmayer zmizol,“ pokračovala Joyce bez toho, aby spustila zKait oči. „Apolícia chodila zdomu dodomu. Kým sa rozprávali stvojím otcom, ty si si kreslila. Vnímala si všetko ohľadanom chlapcovi. Akeď si dokreslila, pozrela si sa na obrázok anerozumela si mu. Na obrázok so stromami asmostom… aniečím hranatým.“


    Kaitlyn prikývla apremkol ju nepokoj. Tej spomienky sa nikdy nezbavila. Vyvolávala vnej pocit úzkosti. Prvý obrázok, zlovestný ačudný, ajej vlastný strach… Vedela, že to, čo jej ruka nakreslila, je niečo veľmi zlé. Nevedela však prečo.


    „Nasledujúci deň si vtelevízii videla miesto, kde našli telo toho chlapca,“ pokračovala Joyce. „Pod mostom pri nejakých stromoch, vo veľkej drevenej debne.“


    „Niečo hranaté,“ povedala Kaitlyn.


    „Zodpovedalo to obrázku, ktorý si nakreslila, aj keď si otom mieste nič nevedela. Ten most bol tridsať míľ ďaleko, vmeste, kde si nikdy nebola. Keď tvoj otec videl vtelevízii správy, tiež si spomenul na tvoj obrázok – abol nadšený. Všetkým tú kresbu ukazoval. Lenže ľudia reagovali inak, ako predpokladal. Už aj pre tvoje oči si mysleli, že si trochu iná. No toto – toto bolo veľmi zvláštne. Nepáčilo sa im to. Akeď sa to opakovalo, keď sa tvoje obrázky premieňali na skutočnosť, začalo im to naháňať strach.“


    „AsKaitlyn odvtedy nastali problémy,“ poznamenala riaditeľka diplomaticky. „Od prírody je vzdorovitá atrochu precitlivená – ako malé žriebä. Lenže potom bola aj popudlivá achladná. Sebaobrana,“ nesúhlasne zacmukala.


    Kaitlyn upierala pred seba nevýrazný pohľad. Joycin pokojný aprívetivý hlas ju však odzbrojil. Opäť si sadla.


    „Takže všetko omne viete,“ povedala Kait. „Som problémová. No a?“


    „Nie si problémová,“ takmer pohoršene ju prerušila Joyce. Naklonila sa dopredu aveľmi vážne prehovorila. „Máš dar, obrovský dar. Kaitlyn, vari to nechápeš? Neuvedomuješ si, aká si výnimočná, úžasná?“


    Podľa Kaitlyniných skúseností výnimočná sa nerovnalo úžasná.


    „Na celom svete je iba hŕstka ľudí, čo dokážu to, čo ty,“ pokračovala Joyce. „Vcelých Spojených štátoch sme ich našli len päť.“


    „Akých päť?“


    „Päť stredoškolákov. Päť podobných tebe. Samozrejme, každý siným nadaním, schopnosťou. Ato je skvelé, presne toto hľadáme. Budeme môcť robiť rozličné pokusy.“


    „Mám sa stať pokusným králikom?“ Kaitlyn sa znepokojene pozrela na riaditeľku.


    „Prepáč, predbieham. Vysvetlím ti to. Pochádzam zo San Carlosu vKalifornii…“


    To vysvetľuje tvoju počernosť.


    „… apracujem vZetesovom inštitúte. Je to veľmi malé laboratórium, nič také ako SRI alebo Duke University. Vzniklo vlani vďaka výskumnému grantu Zetesovej nadácie. Pán Zetes je… ako by som ho opísala? Je to ohromný človek – je predsedom jednej veľkej spoločnosti vSilicon Valley. Ajeho veľkým koníčkom sú paranormálne javy. Parapsychológia.“


    Joyce sa odmlčala aodhrnula si zčela vlasy. Kaitlyn cítila, že teraz prezradí niečo dôležité. „Daroval financie na veľmi unikátny projekt, veľmi významný projekt. Bol to jeho nápad – po celej krajine testovať študentov na stredných školách ahľadať medzi nimi jedincov svysokým duševným potenciálom. Nájsť takých päť-šesť, ktorí sú absolútnou špičkou, výnimočným javom, apriviezť ich do Kalifornie na rok na testovanie.“


    „Na rok?“


    „To je na tom to najlepšie, nechápeš? Namiesto zopár testov budeme svami denne podľa pravidelného rozvrhu spolupracovať. Budeme zaznamenávať zmeny vašich schopností podľa biorytmu, stravy…“ Joyce sa odrazu zarazila. Pozrela sa na Kait, nahla sa knej achytila ju za ruky.


    „Kaitlyn, vyjdi spoza svojich obranných hradieb aaspoň chvíľku ma počúvaj. Môžeš?“


    Kait cítila, ako sa jej ruky vzovretí chladných blondínkiných prstov trasú. Nasucho prehltla. Svoj pohľad nedokázala odvrátiť od akvamarínových očí.


    „Kaitlyn, nechcem ti ublížiť. Veľmi ťa obdivujem. Máš úžasný dar. Chcem ho preskúmať – celý život som sa na to pripravovala. Išla som na Duke university – vieš, tam, kde Rhine robil svoje pokusy stelepatiou. Získala som titul zparapsychológie – pracovala som vspánkovom laboratóriu vMaimonides, vnadácii Mind Science vSan Antoniu avo výskumnom laboratóriu Engineering Anomalies vPrincetone. Ajediné, čosom si želala, bolo nájsť niekoho takého, ako si ty. Spolu môžeme dokázať, že to, čo vieš, nie je podvod. Môžeme získať nespochybniteľný, vedecky podložený dôkaz, ktorý potom predvedieme ľuďom. Môžeme celému svetu ukázať, že mimozmyslové vnímanie existuje,“ odmlčala sa.


    Kaitlyn sa sústredila na zvuk kopírky vprijímacej kancelárii.


    „Budú ztoho pre Kaitlyn vyplývať určité výhody,“ pripomenula pani McCasslanová. „Myslím, že by ste jej mali vysvetliť podmienky.“


    „Ach, samozrejme.“ Joyce pustila Kaitlynine ruky azdvihla zo stola zložku zmanilského konope. „Budeš chodiť do najlepšej školy vSan Carlose, kde ukončíš stredné vzdelanie. Bývať budeš vZetesovom inštitúte spolu sďalšími štyrmi vybratými študentmi. Testovať vás budeme každé popoludnie, ale to nezaberie veľa času– nanajvýš hodinku, dve denne. Ana konci roka dostaneš štipendium na vysokú školu podľa svojho výberu.“ Joyce otvorila obal apodala ho Kaitlyn. „Veľmi štedré štipendium.“


    „Veľmi štedré štipendium,“ zopakovala pani McCasslanová.


    Kaitlyn sa pozrela na číslo napísané na kúsku papiera. „To je pre nás všetkých, to si rozdelíme?“


    „To je pre teba,“ usmiala sa Joyce. „Len pre teba.“


    Kaitlyn sa zatmelo pred očami.


    „Pomôžeš vede,“ vysvetľovala Joyce. „Azačneš nový život. Nik vtvojej novej škole nemusí vedieť, prečo tam si; môžeš byť obyčajná stredoškoláčka. Budúcu jeseň môžeš ísť na Stanford alebo na štátnu univerzitu vSan Franciscu – San Carlos je len pol hodiny južne od San Francisca. Apotom budeš voľná. Môžeš ísť, kam chceš.“


    Kaitlyn sa naozaj zatmelo pred očami.


    „Do zálivu sa zamiluješ. Slnko, pekné pláže – keď som odtiaľ včera odchádzala, bolo dvadsaťjeden stupňov! Dvadsaťjeden stupňov vzime. Sekvoje, palmy…“


    „Nemôžem,“ sotva počuteľne sa ozvala Kaitlyn.


    Joyce aj riaditeľka sa na ňu nechápavo pozreli.


    „Nemôžem,“ zopakovala Kait hlasnejšie aopäť sa skryla za svoje hradby. Potrebovala ich, inak by podľahla lákavému obrazu, ktorý Joyce vykreslila vjej predstavách.


    „Nechceš odísť?“ spýtala sa jej Joyce priateľsky.


    Že nechce? Veď občas si pripadá ako vták, čo naráža krídlami osklo. Aokrem toho si nebola úplne istá, čo bude robiť, až bude preč. Len tušila, že niekde musí existovať nejaké miesto, kam patrí. Miesto, kam zapadne bez toho, aby sa oto musela veľmi usilovať.


    Nikdy jej nenapadlo, že tým miestom by mohla byť Kalifornia. Kalifornia bola pre ňu priveľmi zámožná, veľmi opojná avzrušujúca. Bola ako sen. Atie peniaze…


    Lenže čo otec?


    „Vy to nechápete. Ide omôjho otca. Nikdy som nebola preč zdomu, nikdy od maminej smrti… Potrebuje ma. Nedokáže… Vážne ma potrebuje.“


    Zdalo sa, že pani McCasslanová tomu rozumie, lebo jej otca poznala. Bol uznávaným profesorom filozofie, písal knihy, ale po smrti Kaitlyninej matky zostal akýsi… pomalší. Často si pospevuje avmeste vykonáva rôzne príležitostné práce. Veľa nezarobí. Keď treba zaplatiť šeky, šúcha nohami aprehŕňa sa vo vlasoch; je nervózny azahanbený. Správa sa ako dieťa – ale Kait vrúcne miluje aona miluje jeho. Nikdy by nedovolila, aby sa mu niečo stalo.


    Aopustiť ho tak skoro, keď ešte nemá ani toľko, aby nastúpila na vysokú… Aodísť až do Kalifornie… Ana rok…


    „To je nemožné,“ povedala.


    Pani McCasslanová sa zahľadela na svoje bucľaté ruky. „Kaitlyn, ana to si nepomyslela, či by on nechcel, aby si šla? Aby si urobila, čo je pre teba najlepšie?“


    Kaitlyn pokrútila hlavou. Nechcela počúvať ich argumenty. Vduchu sa stým zmierila.


    „Nechcela by si sa naučiť ovládať svoje vlohy?“ spýtala sa Joyce.


    Kaitlyn spozornela.


    Možnosť, že by dokázala ovládať svoju danosť, jej nikdy nenapadla. Tie obrázky prichádzali vždy vtedy, keď ich najmenej čakala; zmocnili sa jej ruky bez toho, aby si to uvedomovala. Nikdy nevedela, čo sa sňou deje, kým nebolo po všetkom.


    „Môžeš sa veľa naučiť,“ povedala Joyce. „Ty aja sa môžeme učiť − spolu.“


    Kaitlyn pootvorila ústa, ale kým stačila niečo povedať, ozval sa strašný rachot.


    Náraz, škripot, hrmot. Obrovský hluk, taký obrovský, že Kaitlyn okamžite vytušila, že to nebolo nič bežné. Prichádzal zblízka.


    Joyce apani McCasslanová vyskočili. Malá moletná riaditeľka dobehla kdverám ako prvá. Vyrútila sa zkancelárie na ulicu sKait aJoyce vpätách.


    Ľudia utekali po oboch stranách Harding Street. Sneh im vŕzgal pod nohami. Studený vzduch štípal Kaitlynine líca. Ostrý kontrast medzi svetlom atieňom pri zapadajúcom popoludňajšom slnku výjav pred Kaitlyn hrozivoohraničil.


    Žltý Chrysler Neon stál na Harding Street vprotismere, so zadnými kolesami na chodníku, azľava bol zdemolovaný. Akoby dostal náraz zboku, ktorý ho otočil. Toauto Kaitlyn poznala; patrilo Jerrymu Crutchfieldovi, jednému zmála študentov, čo mali auto.


    Uprostred ulice priamo oproti Kaitlyn stálo tmavomodré kombi. Celý predok malo zničený, plech pokrútený azdeformovaný, predné svetlá rozbité.


    Vtom Polly Vertanenová znižšieho ročníka potiahla pani McCasslanovú za rukáv. „Všetko som videla, pani McCasslanová. Jerry vyšiel zparkoviska – ale to kombi šlo veľmi rýchlo. Narazilo doňho… Všetko som videla. Išli veľmi rýchlo.“


    „To je auto Marian Günterovej,“ spamätala sa pani McCasslanová. „Vnútri sedí jej dievčatko. Nehýbte ňou! Nehýbte!“ Hlas riaditeľky neustával, ale Kaitlyn ju už nepočula.


    Uprene hľadela na predné sklo nabúraného vozidla. Predtým ho nikdy nevidela.


    Ľudia okolo nej kričali autekali. Kaitlyn si ich však sotva všímala. Celý svoj svet teraz sústredila na predné sklo auta.


    Po zrážke dievčatko narazilo na predné sklo – alebo možno sklo prasklo apadlo na ňu. Ako tam ležala sčelom opretým osklo, vyzerala, akoby sa dívala von.


    Snaširoko otvorenými očami. Rozšírenými, guľatými očami podhustými riasami. Očami Bambiho.


    Drobný noštek na guľatej tváričke malo vyhrnutý dohora. Svetlé vlnité vlásky pritisnuté osklo.


    Samotné sklo bolo popraskané ako pavučina, pavučina na detskej tvári.


    „Ach, nie, prosím, nie…“ šepkala Kaitlyn.


    Niečoho sa držala, ale nevedela čoho. Niekto ju podopieral.


    Zdiaľky bolo počuť húkanie sirén. Okolo auta sa vytvoril dav, cez ktorý Kaitlyn už nedovidela na dieťa.


    Curta Güntera poznala. To dievčatko musí byť Lindy, jeho mladšia sestra. Prečo to Kaitlyn dopredu nevedela? Prečo jej to obrázok nenapovedal? Prečo jej namiesto dojemnej detskej tváre neukázal zrážku áut sdátumom amiestom? Načo to všetko, keď je to nanič, keď je to úplne zbytočné?


    „Chceš si sadnúť?“ spýtala sa jej osoba, ktorá ju podopierala. Bola to Joyce Piperová. Celá sa chvela.


    Aj Kait sa triasla, dych sa jej zrýchľoval… Ešte pevnejšie sa chytila Joyce.


    „Naozaj si myslíte, že sa naučím ovládať to, čo robím?“ Kait to nedokázala nazvať nadaním.


    Joyce preletela pohľadom zKait na miesto nehody, akoby čosi pochopila. „Myslím, že áno. Dúfam.“


    „Sľúbte mi to.“


    Joyce sa pozrela Kaitlyn priamo do očí, čo ľudia vThoroughfare nikdy nerobili. „Sľubujem, že sa oto pokúsim, Kait.“


    „Tak teda idem svami. Ocko to pochopí.“


    Joycine akvamarínové oči zažiarili. „Som rada.“ Prudko sa zachvela. „Kait, teraz je tam dvadsaťjeden stupňov,“ dodala ticho, takmer neprítomne. „Pobaľ si letné veci.“


    Vtú noc mala Kaitlyn veľmi živý sen. Bola na skalnatom polostrove, kúsočku zeme obklopenom chladným sivým oceánom. Mraky nad hlavou boli takmer čierne avietor jej fúkal jemné kvapôčky vody do tváre. Až cítila to mokro achlad.


    Vtom niekto zakričal jej meno. Keď sa však obzrela, sen sa rozplynul.


    Koniec ukážky

